วันนี้แวะมาหาเพื่อนย่านเอแบค (หัวหมาก) เลยชวนกันมาหาของกินแถวหน้าราม เพื่อนบอกมีร้านก๋วยเตี๋ยวเรือเปิดใหม่ ซึ่งย้ายมาจาก (เอแบค) หลังราม ก๋วยเตี๋ยวเรือร้านนี้ตั้งอยู่ที่ซอยรามคำแหง 29 ตรงข้ามซอยเอแบค หรือซอยข้างบิ๊กซีหัวหมากนั่นเองค่ะ เดินเข้ามาในซอยประมาณ 50 เมตร จะเจอร้านอยู่ซ้ายมือ สำหรับก๋วยเตี๋ยวเรือของที่นี่จะเป็นชามใหญ่ ซึ่งหลายคนคงจะคุ้นเคยกับก๋วยเตี๋ยวเรือชามเล็กๆมากกว่า ที่นี่มีแค่หมู ไม่มีเนื้อ ราคาชามละ 35 บาท เกาเหลา 40 บาท แคปหมู 8 บาท มีน้ำเปล่าบริการฟรีค่ะ 

เมนูที่สั่งกับเพื่อน คือ ก๋วยเตี๋ยวเรือเส้นเล็กหมู เสิร์ฟมาชามใหญ่ หน้าตาดูน่าทาน แต่พอชิมน้ำซุปเท่านั้นแหละ รู้เลยว่าไม่อร่อย เพราะน้ำซุปไม่ร้อนเอาซะเลย หวานโดด ไม่เข้มข้น ขนาดเติมเครื่องปรุงก็ยังไม่อร่อยอยู่ดีค่ะ แถมร้านยังสกปรกอีก มีแมลงสาบตัวเล็กๆวิ่งบนโต๊ะด้วยค่ะ พวงเครื่องปรุงก็ดูเลอะเทอะ เหมือนผ่านสงครามโลกมายังไงยังงั้น 

สำหรับมื้อนี้ รอลุ้นค่ะว่าคืนนี้จะท้องเสียหรือไม่........... ส่วนตัวคงไม่กลับมาทานอีก ลาขาด